Mandag nat døde en mand af sine kvæstelser, efter at have påkørt et træ.

Den 33-årige kom kørende i et skovområde på Trekronervej i Bonderup ved Fjerritslev. I en venstrekurve mistede han kontrollen over bilen, der ramte et træ. Forbipasserende fandt ham siddende ved bilen, og var også i kontakt med ham, men han var så hårdt kvæstet, at han var død ved ankomsten til sygehuset. De pårørende er underrettet.